sagorsarker/bangla-wikipedia huggingface dataset:
ইডা লুপিনো

ইডা লুপিনো (; ৪ ফেব্রুয়ারি ১৯১৮ - ৩ আগস্ট ১৯৯৫) ছিলেন একজন ইংরেজ-মার্কিন অভিনেত্রী ও গায়িকা। তিনি বিংশ শতাব্দীর পঞ্চাশের দশকের একমাত্র নারী, যিনি হলিউডে চলচ্চিত্র পরিচালনায় ও প্রযোজনায় অগ্রদূতের ভূমিকা পালন করেন। তার স্বাধীন প্রযোজনা কোম্পানি হতে তিনি সামাজিক বার্তাবাহী চলচ্চিত্র রচনা ও প্রযোজনায় সহযোগী হিসেবে কাজ করেন এবং প্রথম নারী চলচ্চিত্র পরিচালক হিসেবে ১৯৫৩ সালে নোয়া চলচ্চিত্র "দ্য হিচ-হিকার" পরিচালনা করেন।
৪৮ বছর ব্যাপী তার কর্মজীবনে লুপিনো ৫৯টি চলচ্চিত্রে অভিনয় করেন এবং ৮টি চলচ্চিত্র পরিচালনা করেন। তার চলচ্চিত্র কর্মজীবনের বেশিরভাগ সময় তিনি মার্কিন যুক্তরাষ্ট্রে ব্যয় করেন এবং ১৯৪৮ সালে সেখানকার নাগরিকত্ব গ্রহণ করেন। পরবর্তীকালে তিনি টেলিভিশনে অভিনেত্রী, কাহিনীকার ও পরিচালক হিসেবে কাজ করেন এবং পশ্চিমা, অতিপ্রাকৃত, অবস্থাধর্মী হাস্যরসাত্মক, খুনের রহস্য ও গ্যাংস্টার গল্পের ১০০টিরও বেশি পর্ব পরিচালনা করেন। তিনি একমাত্র নারী পরিচালক হিসেবে "দ্য টোয়ালাইট জোন" ধারাবাহিকের মৌলিক পর্ব পরিচালনা করেন, এবং একমাত্র পরিচালক হিসেবে এই অনুষ্ঠানে অভিনয় করেন।
আলিবাবা গ্রুপ

আলিবাবা একটি বহুজাতিক ই-কমার্স, পাইকারি, ইন্টারনেট, প্রযুক্তি বিক্রয়কারী কোম্পানি যেটি ১৯৯৯ সালে প্রতিষ্ঠিত হয়। এটি ক্রেতা-ক্রেতা,ব্যবসায়ী-ক্রেতা,ব্যবসায়ী-ব্যবসায়ী পন্য ক্রয় বিক্রয় ওয়েব পোর্টাল এর মাধ্যমে সেবা প্রদান করে থাকে।
এটি বিশ্বের শীর্ষ ১০টি গুরুত্বপূর্ণ প্রতিষ্ঠানের মধ্যে একটি। জানুয়ারি ২০১৮,আলিবাবা দ্বিতীয় এশিয়ান কোম্পানি হিসেবে ৫০০ বিলিয়ন মার্কেট মূল্য অতিক্রম করে। আলিবাবা এখন বিশ্বের নবম মূল্যবান ব্যান্ড।দুইশত দেশে সেবা প্রদানকারী আলিবাবা এখন বিশ্বের বড় খুচরা বিক্রেতা প্রতিষ্ঠান। ফোর্বস গ্লোবাল ২০০০ -এর ২০২০-র সূচকে সংস্থাটি ৩১তম স্থানে , চৈনিক সংস্থাগুলোর মধ্যে ৮তম স্থানে রয়েছে।
প্রতিষ্ঠানটির নামকরণ আরব্য রজনী-র আলীবাবা চরিত্র থেকে করা হয় কেননা এটি বিশ্বব্যাপি সমাদৃত।
সমসাময়িক আমাজন , ইবে-এর এই সংস্থা প্রতিষ্ঠিত হয় ৪ঠা এপ্রিল ১৯৯১ সালে প্রতিষ্ঠাতা জ্যাক মা-এর হাংচৌ আপার্টমেন্টে। এই কর্মকাণ্ডে তার সহযোগী ছিল ১৭ জন বন্ধু ও শিক্ষার্থী। ওই বছরের অক্টোবরে মার্কিন বিনিয়োগ সংস্থা গোল্ডম্যান স্যাক্‌স ও জাপানিজ বিনোয়োগ সংস্থা সফটব্যাংক গ্রুপ-এর তরফে ২৫ মিলিয়ন মার্কিন ডলার অনুদান লাভ করে।
২০১৪ সালের ৫ই সেপ্টেম্বর আমেরিকান সিকিউরিটি এন্ড এক্সচেঞ্জে দলিলপত্রাদি পেশ করে যাতে প্রতি শেয়ারের প্রারম্ভিক দাম রাখা হয় ৬০-৬৬ ডলার। আর শেষ দাম কত রাখা হবে তা নির্ণয় করা হবে আন্তর্জাতিক রোড শো করার মাধ্যমে যাতে করে বিনিয়োগকারীদের আগ্রহ বাড়ানো যায়।
১৮ সেপ্টেম্বর ২০১৪ সালে আলি বাবার আইপিও গিয়ে দাড়ায় ৬৮ ডলারে যা কোম্পানীর $২১.৮  ডলার বৃদ্ধি করা। আলি বাবা আমেরিকান আইপিও'র ইতিহাসে সর্বোচ্চ।
ভারতীয় গোয়েন্দাদের অভিযোগ, দেশের বিভিন্ন বাণিজ্যিক সংস্থা তথা ভারতীয়দের স্পর্শকাতর নথিপত্র চিনে পাচার করছে সে দেশের বহুজাতিক এই সংস্থা । ভারতে সংস্থার অন্তত ৭২টি সার্ভারের মাধ্যমে তা করা হচ্ছে বলে দাবি গোয়েন্দাদের।
মূলত ফ্রি ট্রায়ালের লোভনীয় অফারেই দেশের বিভিন্ন বাণিজ্যক সংস্থার কাছে তুলে ধরেছে সংস্থাটি । ইউরোপীয় সার্ভারের তুলনায় ভারতে সংস্থার সার্ভারে তথ্যাদি জমা রাখার খরচ তুলনামূলক ভাবে কম । এর পর ট্রায়ালের সময়সীমা শেষ হলে নিজেদের গুরুত্বপূর্ণ তথ্য রাখার জন্য সেই সার্ভারগুলিকেই বেছে নিচ্ছেন ভারতীয় সংস্থা কর্তৃপক্ষ।
ইয়েরেব্লার

ইয়েরেব্লার () একটি সামরিক কবরস্থান। এটি আর্মেনিয়ার রাজধানী ইয়েরেভান এর শহরতলীতে একটি পাহাড়ের চূড়ায় অবস্থিত। ১৯৮৮ সাল থেকে এটি আর্মেনীয় সৈন্যদের কবরস্থানে পরিণত হয়েছে, যারা নাঙ্গোনো-কারাবাক যুদ্ধে প্রাণ হারিয়েছিল।
ইয়েরেব্লার প্যানথিয়নে প্রায় ৭৪১ কবর রয়েছে।
অনেক বিখ্যাত আর্মেনীয় হিরো এই সামরিক কবরস্থান মধ্যে সমাহিত করা হয়, সহ:
ইয়েরেব্লার সামরিক কবরস্থানের সমস্ত স্মৃতিসৌধগুলি দেখবার জন্য উপলব্ধ রয়েছে hush.am ওয়েবসাইটে।
অনুষ্কা শেট্টি গৃহীত পুরস্কার ও মনোনয়ন তালিকা

অনুষ্কা শেট্টি একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র শিল্পে কাজ করেন, যেখানে তিনি নিজেকে একজন নেতৃস্থানীয় অভিনেত্রী হিসেবে প্রতিষ্ঠিত করেছেন। চলচ্চিত্র শিল্পে সর্বাধিক পুরস্কার পাওয়া অভিনেত্রীর মধ্যে তিনি একজন। তিনবারের ফিল্মফেয়ার প্রাপক অনুষ্কা শেট্টি যথাক্রমে অন্ধ্রপ্রদেশ ও তামিলনাড়ুর রাজ্য সরকার থেকে দুটি নন্দী পুরস্কার এবং একটি কলাইমামানি পুরস্কার লাভ করেন। এই তিনটি পুরস্কার দক্ষিণ ভারতের চলচ্চিত্রে যে কোন অভিনেতা বা অভিনেত্রীকে দেওয়া সর্বোচ্চ সম্মান বলে মনে করা হয়। অনুষ্কা শেট্টি এইসব পুরস্কার ছাড়াও বিভিন্ন পুরস্কার জিতেছে। অরুন্ধতী, বেদাম, রুদ্রদেবী এবং ছবিতে তার অভিনয়ের জন্য সমালোচকরা অত্যন্ত প্রশংসা করেছেন। অনুষ্কা শেট্টি ভারতের শ্রেষ্ঠ মহাকাব্যিক চলচ্চিত্র বাহুবলী সিরিজে কেন্দ্রীয় মহিলা চরিত্র হিসেবে অভিনীত জন্য বিশ্বব্যাপী তারকার গৌরব ও খ্যাতি অর্জন করে।
আলফ্রেড লুন্ট

আলফ্রেড ডেভিস লুন্ট জুনিয়র (; ১২ আগস্ট ১৮৯২ - ৩ আগস্ট ১৯৭৭) ছিলেন একজন মার্কিন মঞ্চ অভিনেতা ও পরিচালক। তিনি ও তার স্ত্রী অভিনেত্রী লিন ফনট্যান দীর্ঘকাল একসাথে মঞ্চে কাজ করেন। লুন্ট বিংশ শতাব্দীর ব্রডওয়ের অন্যতম পুরুষ তারকা ছিলেন। ব্রডওয়ে মঞ্চের লুন্ট-ফন্টেন থিয়েটার তাদের নামানুসারে নামকরণ করা হয়েছে। মঞ্চের পাশাপাশি তিনি চলচ্চিত্র ও টেলিভিশনেও অভিনয় করেছেন।
মঞ্চে তার কাজের জন্য তিনি দুটি টনি পুরস্কার অর্জন করেছেন, "দ্য গার্ডসম্যান" চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হয়েছেন, এবং হলমার্ক হল অব ফেমের "দ্য ম্যাগনিফিসেন্ট ইয়াঙ্কি" টিভি চলচ্চিত্রে অভিনয় করে মিনি ধারাবাহিক বা টিভি চলচ্চিত্রে শ্রেষ্ঠ অভিনেতা বিভাগে প্রাইমটাইম এমি পুরস্কার অর্জন করেছেন।
লুন্ট ১৮৯২ সালের ১২ই আগস্ট উইসকনসিন অঙ্গরাজ্যের মিলওয়াউকিতে জন্মগ্রহণ করেন। তার পিতা আলফ্রেড ডি. লুন্ট ও মাতা হ্যারিয়েট ওয়াশবার্ন ব্রিগস। তার দাদী ব্যতীত তার সকল পূর্বপুরুষগণ উপনিবেশিক মাইন ও ম্যাসাচুসেটস স্টকের বাসিন্দা ছিলেন। তার দাদী স্কটিশ বংশোদ্ভূত ছিলেন। তার পিতা ম্যাসাচুসেটসের নিউবারির শুরুর সময়ের বাসিন্দা হেনরি লুন্টের উত্তরসূরি। তার মাতার কয়েকজন পূর্বপুরুষ নিউ ইংল্যান্ডের বাসিন্দা ছিলেন, কয়েকজন মেফ্লাওয়ারের সময়ও এসেছিলেন। ১৮৯৩ সালে লুন্টের যখন এক বছর বয়স, তখন তার পিতা মারা যান। তার মাতা ফিনীয় চিকিৎসক কার্ল সেডেরহোমকে বিয়ে করেন। এই বিবাহে তার এক সৎ ভাই ও দুই সৎ বোন জন্ম নেয়। সেডেরহোমরা উইসকনসিনের ওয়াউকেশা কাউন্টির গিনিসি ডেপোতে চলে যান। লুন্ট সেখানে ওয়াউকেশা সংলগ্ন ক্যারল কলেজে পড়াশোনা করেন।
চক্র (যোগশাস্ত্র)

চক্র (সংস্কৃত: चक्र, IAST: cakra, পালি: চাক্কা, lit. "চাকা, বৃত্ত") হল সূক্ষ্ম শরীরের বিভিন্ন কেন্দ্রবিন্দু যা বিভিন্ন ধরনের প্রাচীন ধ্যানের অনুশীলনে ব্যবহৃত হয়, যাকে সমষ্টিগতভাবে চিহ্নিত করা হয় তন্ত্র হিসাবে, বা ভারতীয় ধর্মের অভ্যন্তরীণ বা গুহ্য ঐতিহ্য, চীনা টাওবাদ, তিব্বতি বৌদ্ধধর্ম, সেইসাথে জাপানি গুহ্য বৌদ্ধধর্ম হিসেবে, এবং যা উত্তরাধুনিকতায়, নতুন যুগের ওষুধ এবং মূলত কার্ল জি ইয়ুঙের সহায়তার মাধ্যমে পাশ্চাত্য মননে মনস্তাত্ত্বিকভাবে গ্রহীত।
এর ধারণা হিন্দুধর্ম, বৌদ্ধধর্ম ও জৈনধর্মের প্রাথমিক ঐতিহ্যের মধ্যে পাওয়া যায়। এরা অনুশীলনকারীর সূক্ষ্ম শরীরের কেন্দ্রবিন্দু বা কল্পিত সংযোগস্থল হিসাবে বিবেচিত। এই তত্ত্বগুলি ভারতীয় ধর্মগুলির মধ্যে পার্থক্য দেখায় — অনেক গুহ্য বৌদ্ধ গ্রন্থ ক্রমাগত পাঁচটি চক্রের উল্লেখ করে, যেখানে ভিন্ন হিন্দু সূত্রগুলি ছয়টি, এমনকি সাতটি প্রদান করে। তারা প্রকৃত ভৌত শরীরের মধ্যে সমাহিত বলে মনে করা হয়, এমনকি যখন মানসিক এবং আধ্যাত্মিক ক্ষেত্রের বা তড়িচ্চুম্বকীয় বৈচিত্রের জটিলতাসমূহের প্রসঙ্গে, সুনির্দিষ্ট ডিগ্রি এবং যেগুলির প্রকার সকল ইতিবাচক ও নেতিবাচক উভয় তথাকথিত "ক্ষেত্র" নামে পরিচিত সংশ্লেষিত গড় থেকে সরাসরি উৎপন্ন হয়, এই জটিল নাড়িতে ঘটিত। কুণ্ডলিনী যোগের শ্বাস অনুশীলন, দর্শন, মুদ্রা, বাঁধা, ক্রিয়া এবং মন্ত্রগুলিতে "চক্র"-এর মাধ্যমে সূক্ষ্ম শক্তির রূপান্তরের প্রতি মনোনিবেশ করা হয়। 
যোগশাস্ত্রে কথিত সাতটি প্রাথমিক চক্র নিম্নরূপ:
বরলার ঘর

বরলার ঘর () ২০১২ সালের ২ নভেম্বর মুক্তিপ্রাপ্ত অসমীয়া-বাংলা দ্বিভাষিক রোমান্টিক হাস্যধর্মী চলচ্চিত্র। চলচ্চিত্রটির মূল চরিত্রে অভিনয় করেন উৎপল দাস ও দেবস্মিতা বেনার্জী। চলচ্চিত্রটি ওকে প্রোডাকশন্সের অধীনে পরিচালনা ও প্রযোজনা করেন মানি সি. কাপান। এটি ১৯৯৩ সালের সুপারহিট মালয়ালম চলচ্চিত্র মেলেপারামবিল আনভিডুর পুনর্নিমাণ, যেটিও কাপান কর্তৃক একই উৎপাদন কোম্পানির অধীনের তৈরি হয়। অসমীয়া চলচ্চিত্র নির্মাতা মঞ্জু বরা এই চলচ্চিত্র নির্মাণের সময় উপদেষ্টা হিসেবে থাকেন।
হরিপ্ৰসন্নের (নিপন গোস্বামী) কনিষ্ঠ পুত্ৰ মধুকৃষ্ণ (উৎপল দাস)। মধুকৃষ্ণ এবং তার দুইজন বড় ভাই জয়কৃষ্ণ (জুলেন ভূঞা) ও গোপীকৃষ্ণ (বিকি রাজখোবা) অবিবাহিত। মধুকৃষ্ণ এম. বি. এ. ডিগ্ৰী নিয়ে চাকরির কারণে পশ্চিমবঙ্গে যায় এবং সেখানে একজন বাঙালি ধনী ব্যক্তির (মানি সি. কাপেন) মেয়ে মুক্তার (দেবস্মিতা ব্যানাৰ্জী) প্ৰেমে পড়ে এবং দুজনে পালিয়ে যায়।
মধু তার গোপন বিয়ের কথা মা-বাবাকে বলতে ভয় পায় এবং সে মুক্তাকে তাদের বাড়িতে কাজের মহিলার ছদ্মবেশ দিয়ে রাখে। কিন্তু মধু যখন একবার কাজে বেরিয়ে যায়, তখন মা-বাবা মুক্তা গৰ্ভবতী বলে খবর পেয়ে তাকে কাজ থেকে অব্যাহতি দিতে চান। তারপর যখন মধু বাড়িতে আসে, তখন মুক্তাকে তার স্ত্রী বলে পরিচয় দিতে বাধ্য হয়। মধুর মায়ের মুক্তাকে ইতোমধ্যে ভাল লেগেছিল এবং তাকে বাড়ির কাজের লোক হিসেবে রাখার জন্য মধুকে বেশ কথা শোনান। শেষে মধুর মা-বাবা মুক্তাকে বৌমা হিসাবে গ্ৰহণ করেন।
চলচ্চিত্ৰটি ড ভূপেন হাজারিকার নামে উৎসৰ্গ করা হয়।
শর্করা পরিপাক

শর্করা পরিপাক হল এমন একটি শারীরবৃত্তীয় প্রক্রিয়া যার মাধ্যমে পৌষ্টিক নালীর বিভিন্ন অংশ থেকে নিঃসৃত পাকরসে অবস্থিত শর্করা বিশ্লেষণকারী উৎসেচকের সাহায্যে বিভিন্ন শর্করা বিশ্লিষ্ট হয়ে একক শর্করা উৎপন্ন হয়। শর্করা জাতীয় খাদ্যের পরিপাক মুখগহ্বরে শুরু হয় এবং ক্ষুদ্রান্ত্রে শেষ হয়।
শর্করা খাদ্য মুখগহ্বরে দাঁতের সাহায্যে কর্তিত ও চর্বিত হয় এবং লালাগ্রন্থি থেকে নিঃসৃত মিউসিনের সাহায্যে খাদ্য নরম ও পিচ্ছিল হয়। লালারসে উপস্থিত শর্করা পরিপাককারী উৎসেচকগুলি হল - 
টায়ালিন সিদ্ধ অদ্রবণীয় শ্বেতসার জাতীয় খাদ্যের উপর কাজ করে। সিদ্ধ শ্বেতসার টায়ালিনের সাহায্যে প্রথমে দ্রবনীয় শ্বেতসারে পরিণত হয় এবং তারপর এরিথ্রোডেক্সট্রিন ও মল্টোজে বিশ্লিষ্ট হয়। এরিথ্রোডেক্সট্রিন টায়ালিনের সহায়তায় পুনরায় বিশ্লিষ্ট হয়ে প্রথমে অ্যাক্রোডেক্সট্রিন ও মল্টোজ এবং তারপর উৎপন্ন অ্যাক্রোডেক্সট্রিন মল্টোজ, আইসোমল্টোজ, মল্টোট্রায়োজ ও α সীমিত ডেক্সট্রিনে পরিণত করে।
এটি জটিল শর্করাকে ভেঙ্গে মল্টোজ এ পরিনত করে।
লালারসস্থিত অল্প পরিমাণ মল্টেজ মল্টোজকে ভেঙে দুই অণু গ্লুকোজে পরিণত করে।
লালারসে উপস্থিত লাইসোজাইম নামক জীবাণুনাশক উৎসেচকটি বিভিন্ন জীবাণুকে বিনষ্ট করে।
মুখগহ্বরে শর্করা জাতীয় খাদ্যের সাথে লালা মিশ্রিত হওয়ার পর লালামিশ্রিত খাদ্যমণ্ড গলবিলের মাধ্যমে গ্রাসনালীতে প্রবেশ করে ও পাকস্থলীতে এসে পৌঁছয়। এখানে খাদ্যের সঙ্গে পাচকরস ভালোভাবে মিশ্রিত হয়ে যে অর্ধতরল পদার্থ তৈরি হয় তাকে পাকমণ্ড বলে। পাচকরসে কোনও শর্করা বিশ্লিষ্টকারী উৎসেচক থাকে না। তবে পাচকরসের হাইড্রোক্লোরিক অ্যাসিড সুক্রোজকে আর্দ্রবিশ্লিষ্ট করে এক অণু গ্লুকোজ ও এক অণু ফ্রুক্টোজ তৈরি করে।
বিগ বস ১২

বিগ বস ১২ হল ভারতীয় টেলিভিশন রিয়ালিটি শো বিগ বসের দ্বাদশ আসর। ওলন্দাজ রিয়ালিটি অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হচ্ছে । বিগ বসের ইতিহাসে সর্বোচ্চ ৯ম এবং টানা ৪র্থ বারের মতো ভারতীয় অভিনেতা সালমান খান এই আসরটির উপস্থাপনা করছেন। ২০১৮ সালের ১৬ই সেপ্টেম্বর, এই আসরের উদ্বোধনী অনুষ্ঠান অনুষ্ঠিত হয়েছে। উদ্বোধনী অনুষ্ঠানের নাম রাখা হয়েছিল বিগ নাইট। টানা ৩য় বারের মতো এই আসরেও সাধারণ মানুষ এবং সেলেব্রিটি উভয়েই প্রতিযোগী হিসেবে অংশগ্রহণ করেছে।
২০১৮ সালের ১৫ই এপ্রিল, কালারস এক টুইটার বার্তায় সাধারণ মানুষকে এই আসরে অংশগ্রহণের জন্য তাদের অন্যতম জনপ্রিয় অনলাইন ভুটে ভিডিও প্রেরণের আহবান জানায়। পরবর্তীতে আরেক বার্তায় জানানো হয় যে, এই আসরে প্রতিযোগীরা জুটিতে অংশগ্রহণ করবে। আয়োজকরা জানিয়েছে যে, মাতা-পিতা, অভিভাবক-সন্তান, ভাইবোন, সহ-কর্মী এবং এমনকি বন্ধুরাও এই আসরে জুটি হিসেবে অংশগ্রহণ করতে পারবে। অতঃপর, তারা "বিচিত্র জুটি"কে এই আসরের আখ্যানবস্তু হিসেবে নির্ধারণ করে তুলে।
আরতুরো ভিদাল

আরতুরো এরাজমো ভিদাল পারদো (জন্ম: ২২ মে ১৯৮৭) একজন চিলিয়ান পেশাদার ফুটবল খেলোয়াড় যিনি স্পেনীয় লা লিগার দল বার্সেলোনা ও চিলি জাতীয় দল এর হয়ে বক্স-টু-বক্স মিডফিল্ডার হিসেবে খেলেন।
ভিদালের ফুটবলার জীবনের হাতেখড়ি হয় প্রথমে চিলির স্থানীয় ক্লাব "মেলিপিয়া" ও পরে চিলির আরেক ক্লাব "কোলো-কোলো" তে। ২০০৫ সালে কোলো-কোলোর হয়ে তার পেশাদার ফুটবলে অভিষেক হয়। সেখানে দুই বছর কাটানোর পর ২০০৭ সালে ভিদাল জার্মানির ক্লাব বায়ার লেভারকুজেন এ যোগ দেন। সেখানে তিনি ২০১১ সাল পর্যন্ত খেলেন। ২০১১ সালে তিনি ইতালীয় ক্লাব ইয়ুভেন্তুস এ যোগ দেন। চার বছরের ইয়ুভেন্তুস ক্যারিয়ারে ভিদাল চারটি সেরি এ শিরোপা জেতেন এবং ২০১৪-১৫ উয়েফা চ্যাম্পিয়নস লিগ এ রানার-আপ ট্রফি অর্জন করেন। ২০১৫ সালে তিনি আবার জার্মানিতে ফিরে আসেন নতুন ক্লাব বায়ার্ন মিউনিখ এর হয়ে। ২০১৫ থেকে ২০১৮ এই তিন বছরই তিনি জার্মানির বুন্দেসলিগা শিরোপা জেতেন। ২০১৮ সালে স্পেনের ক্লাব বার্সেলোনা তাকে ১ কোটি ৯০ লক্ষ ইউরোর বিনিময়ে কিনে নেয়।
ভিদাল চিলি অনূর্ধ্ব-২০ দলের হয়ে খেলেছেন। তিনি ২০০৭ ফিফা অনূর্ধ্ব-২০ বিশ্বকাপ এ তৃতীয় হওয়া চিলি অনূর্ধ্ব-২০ দলের সদস্য ছিলেন। ২০০৭ সালে তার চিলি জাতীয় দল এ অভিষেক হয়। জাতীয় দলের হয়েও ভিদাল এক সাফল্যমণ্ডিত ক্যারিয়ার পার করেন। জাতীয় দলের হয়ে তিনি ২০১৫ ও ২০১৬ কোপা আমেরিকা জয় করেন। এছাড়াও তিনি ২০১৭ ফিফা কনফেডারেশন্স কাপ এ রানার-আপ হওয়া চিলি দলেরও সদস্য ছিলেন।
মেলভিন ডগলাস

মেলভিন ডগলাস (; জন্ম: মেলভিন এডুয়ার্ড হেসেলবের্গ, ৫ এপ্রিল ১৯০১ - ৪ আগস্ট ১৯৮১) ছিলেন একজন মার্কিন অভিনেতা। তিনি ১৯৩০-এর দশকে মুখ্য অভিনেতা হিসেবে প্রসিদ্ধি অর্জন করেন, বিশেষ করে তার ১৯৩৯ সালের প্রণয়ধর্মী চলচ্চিত্র "নিনোচকা" চলচ্চিত্রে গ্রেটা গার্বোর বিপরীতে অভিনয়ের মধ্য দিয়ে। পরবর্তীকালে তিনি বয়স্ক ও পিতৃস্থানীয় চরিত্রে অভিনয় করেন। তিনি "হাড" (১৯৬৩) ও "বিয়িং দেয়ার" (১৯৭৯) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন এবং "আই নেভার স্যাং ফর মাই ফাদার" (১৯৭০) চলচ্চিত্রে অভিনয় করে একাডেমি পুরস্কারে মনোনীত হন। শেষ কয়েক বছর তিনি ভৌতিক ও অতিপ্রাকৃত চলচ্চিত্রে অভিনয় করেন। তার অভিনীত সর্বশেষ দুটি চলচ্চিত্র হল "দ্য চ্যাঞ্জেলিং" (১৯৮০) ও "ঘোস্ট স্টোরি" (১৯৮১)।
ডগলাস কৈশোরে শেকসপিয়ারীয় রিপার্টরিতে এবং আইওয়ার সিউক্স সিটি, ইন্ডিয়ানার ইভান্সভিল, উইসকনসিনের ম্যাডিসন এবং মিশিগানের ডেট্রয়েটে স্টক কোম্পানিতে কাজ করে অভিনয়ের দক্ষতা অর্জন করেন। প্রথম বিশ্বযুদ্ধে তিনি মার্কিন যুক্তরাষ্ট্রের সেনাবাহিনীতে নিয়োজিত ছিলেন। শিকাগোতে তিনি একটি আউটডোর থিয়েটার প্রতিষ্ঠা করেন। মুখ্য অভিনেতা হিসেবে তিনি দীর্ঘকাল মঞ্চ, চলচ্চিত্র ও টেলিভিশনে অভিনয় করেন। "দ্য বেস্ট ম্যান"-এ আদর্শবান রাষ্ট্রপতি চরিত্রে অভিনয় করে তিনি শ্রেষ্ঠ অভিনেত্রী বিভাগে টনি পুরস্কার অর্জন করেন।
ডগলাস ১৯০১ সালের ৫ই এপ্রিল জর্জিয়া অঙ্গরাজ্যের ম্যাকনে জন্মগ্রহণ করেন। তার পিতা এডুয়ার্ড গ্রেগরি হেসেলবার্গ ছিলেন কনসার্টের পিয়ানোবাদক ও সুরকার এবং মাতা লিনা প্রিসিলা (জন্মনাম: শেকেলফোর্ড)। তার পিতা লাটভিয়ার রিগা (তৎকালীন রাশিয়ার অংশ) থেকে আগত একজন ইহুদি অভিবাসী ছিলেন। তার মাতা টেনেসির অধিবাসী। তিনি প্রটেস্ট্যান্ট ধর্মাবলম্বী ও মে ফ্লাওয়ার বংশোদ্ভূত ছিলেন।
প্রথম বিশ্বযুদ্ধ থেকে ফিরে এসে ডগলাস শিকাগোতে একটি আউটডোর থিয়েটার প্রতিষ্ঠা করেন। ১৯৩০ সালে তিনি ব্রডওয়ে মঞ্চে "টুনাইট অর নেভার" মঞ্চনাটকে মুখ্য অভিনেতা হিসেবে কাজ করেন। এতে তার বিপরীতে ছিলেন তার ভবিষ্যৎ স্ত্রী হেলেন গ্যাহাগ্যান। তিনি ১৯৩২ সালে জেমস হোয়ালের ভীতিপ্রদ ধ্রুপদী চলচ্চিত্র "দ্য ওল্ড ডার্ক হাউজ"-এ বরিস কার্লফ ও চার্লস লটনের সাথে শীর্ষ পারিশ্রমিক গ্রহীতা হিসেবে অভিনয় করেন। একই বছর তিনি ভীতিপ্রদ "দ্য ভ্যাম্পায়ার ব্যাট" চলচ্চিত্রে মুখ্য চরিত্রে অভিনয় করেন।
১৯৩৫ সালে তিনি "শি ম্যারিড হার বস" চলচ্চিত্রে শ্রেষ্ঠাংশে অভিনয় করেন। তিনি গ্রেটা গার্বোর বিপরীতে তিনটি চলচ্চিত্রে অভিনয় করেন। সেগুলো হল "অ্যাজ ইউ ডিজায়ার মি" (১৯৩২), হাস্যরসাত্মক "নিনোচকা" (১৯৩৯) ও গার্বো অভিনীত সর্বশেষ চলচ্চিত্র "টু-ফেসড ওম্যান" (১৯৪১)। এছাড়া তিনি জোন ক্রফোর্ডের বিপরীতে কয়েকটি চলচ্চিত্রে অভিনয় করেন, তন্মধ্যে উল্লেখযোগ্য হল "আ ওম্যান্‌স ফেস" (১৯৪১)।
১৯৫৯-৬০ সালে তিনি দুটি ভিন্ন রাজনৈতিক চরিত্রে অভিনয় করেন। প্রথমটি "দ্য গ্যাংস অল হিয়ার"-এ ওয়ারেন জি. হার্ডিংয়ের অনুকরণে চিত্রিত একজন স্বাচ্ছন্দপ্রিয় ও নৈতিকভাবে অলস রাষ্ট্রপতি চরিত্রে এবং দ্বিতীয়টি "দ্য বেস্ট ম্যান"-এ আদর্শবান রাষ্ট্রপতি চরিত্রে। দ্বিতীয় কাজের জন্য তিনি শ্রেষ্ঠ মুখ্য অভিনেতা বিভাগে টনি পুরস্কার অর্জন করেন।
ওড়িয়া ব্রেইল

ওড়িয়া ব্রেইল হচ্ছে ভারতী ব্রেইল লিপিসমূহের মধ্যে অন্যতম। হিন্দি "æ" এর পরিবর্তে ওড়িয়া "ẏ" বর্ণটি ছাড়া, ভারতীয় অন্যান্য বর্ণমালার মানের জন্যও উপযোগী।
বর্ণমালাসমূহ নিম্নরূপ।
দুটি যুক্তবর্ণ,
পূর্ণ মাত্রাবর্ণ,
ভারতী ব্রেইল#বিরামচিহ্ন দেখুন।
শ্রম অর্থশাস্ত্র

শ্রম অর্থশাস্ত্র বা শ্রম অর্থনীতিবিদ্যা বলতে অর্থশাস্ত্রের একটি উপক্ষেত্রকে বোঝায় যেখানে মজুরি বা বেতনভিত্তিক শ্রমের বাজারের কর্মপদ্ধতি ও এর উপর ক্রিয়াশীল শক্তিসমূহের আলোচনা ও গবেষণা করা হয়।
শ্রম বাজার বা কর্মসংস্থান বাজার (সহজ ভাষার "চাকুরির বাজার") শ্রমিক এবং চাকুরি প্রদানকারী নিয়োগকর্তার মধ্যকার আন্তঃক্রিয়ার মাধ্যমে কাজ করে থাকে। শ্রম অর্থনীতিবিদেরা শ্রম সেবার যোগানদার বা সরবরাহকারী (অর্থাৎ শ্রমিক-মজুর বা চাকুরিজীবী) এবং শ্রম সেবার চাহিদাকারী (অর্থাৎ নিয়োগকর্তা) উভয় পক্ষকেই পর্যবেক্ষণ করেন এবং এদের মধ্যকার লেনদেন বা আন্তঃক্রিয়ার ফলাফল হিসেবে সৃষ্ট মজুরি বা বেতন, কর্মসংস্থান ও আয়ের ব্যাপারগুলি বোঝার চেষ্টা করেন।
অর্থশাস্ত্রে শ্রম বলতে মানুষের দ্বারা সম্পাদিত কাজের একটি পরিমাপ বোঝায়। সাধারণত এটিকে পণ্য উৎপাদনের অন্যান্য উপাদান (বা উৎপাদক) যেমন ভূমি বা পুঁজি থেকে পৃথক করে দেখা হয়। শ্রমিকেরা যে দক্ষতার অধিকারী, সেগুলিকে কোনও কোনও অর্থনৈতিক তত্ত্বে "মানব পুঁজি" নামক ধারণা দিয়ে ব্যাখ্যা করা হয়েছে।
সামষ্টিক অর্থনৈতিক স্তরে শ্রমবাজারের সরবরাহ ও যোগান আভ্যন্তরীণ ও আন্তর্জাতিক বাজারের উপর ক্রিয়াশীল চালিকাশক্তিগুলিসহ অন্যান্য কারণ যেমন অভিবাসন, জনসমষ্টির বয়স ও শিক্ষার স্তর ইত্যাদির দ্বারা প্রভাবিত হয়। এক্ষেত্রে প্রাসঙ্গিক পরিমাপগুলি হল বেকারত্ব, উৎপাদনশীলতা, অংশগ্রহণের হার, মোট আয় এবং স্থুল আভ্যন্তরীণ উৎপাদন। ব্যষ্টিক অর্থনৈতিক স্তরে একেকটি ব্যবসা বা শিল্প প্রতিষ্ঠান শ্রমিক বা চাকুরিজীবীদের সাথে লেনদেন করে, তাদেরকে চাকুরিতে নিয়োগদান করে, চাকুরিচ্যুত করে কিংবা বেতন ও কর্মঘণ্টার পরিমাণ বৃদ্ধি বা হ্রাস করে। চাকুরিজীবী বা শ্রমিক কত ঘণ্টা কাজ করবে এবং তার বিনিমিয়ে সে কতটুকু মজুরি, বেতন ও অন্যান্য সুবিধা পাবে, তা চাহিদা ও যোগানের সম্পর্ক দ্বারা ভাবিত হয়।
সেন্ট লুসিয়া কিংস

সেন্ট লুসিয়া কিংস (পূর্বে হিসাবে পরিচিত সেন্ট লুসিয়া জোউকস ও সেন্ট লুসিয়া স্টারস ) ক্যারিবিয়ান প্রিমিয়ার লিগ ক্রিকেট প্রতিযোগিতায় সেন্ট লুসিয়ার প্রতিনিধিত্বমূলক ক্রিকেট দল। এই দলটি টুর্নামেন্টের উদ্বোধনী পর্বের জন্য ২০১৩ সালে তৈরি ছয় দলের একটি ক্রিকেট দল।
ভিরিসিলা বুড্রোমো

ভিরিসিলা বুড্রোমো (জন্ম ১৯৭২) একজন ফিজির রাজনৈতিক কর্মী এবং সাবেক সাংবাদিক, যিনি ২০০১ থেকে ২০১৫ সাল পর্যন্ত ফিজি উইমেন রাইটস মোভমেন্ট (এফডব্লুআরএম) -এর নির্বাহী পরিচালক ছিলেন। তিনি এফএম৯৬ এর জন্য সংবাদ পরিচালনা করতেন।
২০০৬ সালের ১৫ আগস্ট, বুড্রোমো ফিজিতে গর্ভপাতের বিষয়টির বৈধতা আহ্বান করেন।
ইমান আল-গবরি

ইমান আল-গবরি হচ্ছেন ইরাকের ইন্টারন্যাশনাল অর্গানাইজেশন অব মাইগ্রেশনের একজন জাতীয় চিকিৎসাবিদ্যা কর্মকর্তা।
তিনি ইরাকের বাগদাদে চিকিৎসাবিদ্যা স্কুলে স্নাতক শেষ করেন , কিন্তু সাদ্দাম হুসাইনের বাথ পার্টিতে যোগদান করতে চাননি, তাই ইয়েমেনে কাজ করার জন্য তিনি ইরাক ত্যাগ করেন। তিনি ২০০৩ সালে ইরাকে ফিরে আসেন যখন ইরাক যুদ্ধ-২০০৩ শুরু হয়,এবং সেখানে তিনি একটি জরুরি কক্ষে কাজ করেন। ২০০৩ সালের পরে, তিনি ইন্টারন্যাশনাল অর্গানাইজেশন অব মাইগ্রেশনের জন্য কাজ করতে শুরু করেন, যা ১৯ টি দেশে অবস্থিত হাসপাতালগুলিতে চিকিৎসার জন্য মানুষকে সহায়তা করে। ইমান ইরাকি শিশুদের চিকিৎসা নিয়ে মনোনিবেশ করেন, তাদের অনুসন্ধান করতেন যাদের বিশেষ যত্নের প্রয়োজন এবং তাদের জন্য প্রয়োজনীয় ব্যবস্থা গ্রহণ করতেন,একই সাথে ইরাকে চিকিৎসা সেবা উন্নত করার জন্য কাজ করতেন। 
তিনি ২০০৮ সালে আন্তর্জাতিক সাহসী নারী পুরস্কার পেয়েছেন।
হুলেন লোপেতেগি

হুলেন লোপেতেগি আরগোতে (; জন্ম: ২৮ আগস্ট ১৯৬৬) হলেন একজন স্পেনীয় পেশাদার ফুটবলার, যিনি স্পেনীয় ক্লাবগুলোতে একজন গোলরক্ষক হিসেবে খেলেছেন। তিনি স্পেন জাতীয় দল এবং স্পেনীয় লা লিগার ক্লাব রিয়াল মাদ্রিদের ম্যানেজারের দায়িত্ব পালন করেছেন।
তিনি তার ক্যারিয়ারে সর্বমোট ১১টি লা লিগা মৌসুমে ১৪৯টি ম্যাচ খেলেছেন। তিনি তার ক্যারিয়ারে রিয়াল সোসিয়েদাদ, রিয়াল মাদ্রিদ, লাস পালমাস, লোগ্রোনিয়েস, বার্সেলোনা এবং রায়ো ভায়েকানোর মতো ক্লাবে খেলেছেন। এছাড়াও তিনি ৩টি ক্লাবের হয়ে সেহুন্দা দিভিসিওনে ১৬৮টি ম্যাচ খেলেছেন এবং ১৯৯৪ ফিফা বিশ্বকাপে স্পেনের প্রতিনিধিত্ব করেছেন।
২০০৩ সালে, লোপেতেগি ম্যানেজার হিসেবে তার ক্যারিয়ার শুরু করেন এবং তার ম্যানেজারের ক্যারিয়ারের অধিকাংশ সময় স্পেনের যুব দলগুলোর দায়িত্ব পালন করেছেন; যেখানে তিনি স্পেন অনূর্ধ্ব-১৯ এবং স্পেন অনূর্ধ্ব-২১ দলকে ইউরোপীয় শিরোপা জয়লাভ করতে সাহায্য করেছেন। ২০১৮ ফিফা বিশ্বকাপের পূর্বে স্পেনীয় ক্লাব রিয়াল মাদ্রিদের সাথে চুক্তিবদ্ধ হওয়ায় বহিষ্কৃত হওয়ার পূর্বে, তিনি স্পেন জাতীয় ফুটবল দলের ম্যানেজার হিসেবে দুই বছর দায়িত্ব পালন করেছেন।
রিয়াল মাদ্রিদ
বার্সেলোনা
স্পেন অনূর্ধ্ব-২০
স্পেন অনূর্ধ্ব-১৯
স্পেন অনূর্ধ্ব-২১
হেসুস ভায়েহো

হেসুস ভায়েহো লাসারো (, ; জন্ম: ৫ জানুয়ারি ১৯৯৭; হেসুস ভায়েহো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০০৭–০৮ মৌসুমে, স্পেনীয় ফুটবল ক্লাব ওলিভেরের যুব পর্যায়ের হয়ে খেলার মাধ্যমে ভায়েহো ফুটবল জগতে প্রবেশ করেছেন এবং পরবর্তীকালে রিয়াল সারাগোসাের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, রিয়াল সারাগোসার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র এক মৌসুম অতিবাহিত করেছেন; রিয়াল সারাগোসার হয়ে তিনি ৩১ ম্যাচে ১টি গোল করেছেন। ২০১৫–১৬ মৌসুমে, তিনি প্রায় ৫ মিলিয়ন ইউরোর বিনিময়ে রিয়াল সারাগোসা হতে রিয়াল মাদ্রিদে যোগদান করেছেন। পরবর্তীকালে, তিনি রিয়াল সারাগোসা, আইন্ট্রাখট ফ্রাঙ্কফুর্ট, উলভারহ্যাম্পটন ওয়ান্ডারার্স এবং গ্রানাদার হয়ে ধারে খেলেছেন।
২০১৩ সালে, ভায়েহো স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। দলগতভাবে, ভায়েহো এপর্যন্ত ৬টি শিরোপা জয়লাভ করেছেন, যার মধ্যে ৪টি রিয়াল মাদ্রিদের হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।
হেসুস ভায়েহো লাসারো ১৯৯৭ সালের ৫ই জানুয়ারি তারিখে স্পেনের সারাগোসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ভায়েহো স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৭ই মার্চ তারিখে তিনি হাঙ্গেরি অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি স্পেন অনূর্ধ্ব-১৯ দলের হয়ে ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে দশমবারের মতো শিরোপা ঘরে তুলতে সক্ষম হয়েছিল; তিনি এই আসরে স্পেনের অধিনায়কের দায়িত্ব পালন করেছেন। ২০১৭ স্পেন অনূর্ধ্ব-২১ দলের হয়ে তিনি ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল জার্মানি অনূর্ধ্ব-২১ দলের কাছে ১–০ গোলের ব্যবধানে পরাজিত হয়েছিল; উক্ত প্রতিযোগিতায় ৪ ম্যাচে অংশগ্রহণ করেছিলেন। দুই বছর পর ইতালিতে অনুষ্ঠিত ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, পূর্ববর্তী আসরের ব্যর্থতা কাটিয়ে ফাইনালে তার দল জার্মানি অনূর্ধ্ব-২১ দলকে ২–১ গোলের ব্যবধানে পরাজিত করে উক্ত প্রতিযোগিতার ইতিহাসে পঞ্চমবারের মতো শিরোপা ঘরে তুলতে সক্ষম হয়েছিল। এই আসরে তিনি ৪ ম্যাচে অংশগ্রহণ করার পাশাপাশি স্পেনের নেতৃত্ব দিয়েছেন। ভায়েহো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত স্পেন অনূর্ধ্ব-২৩ দলে স্থান পেয়েছিলেন; যেখানে তিনি ৫ ম্যাচে অংশগ্রহণ করার পাশাপাশি রৌপ্য পদক জয়লাভ করেছেন। স্পেনের বয়সভিত্তিক দলের হয়ে তিনি ৪৫ ম্যাচে অংশগ্রহণ করে ২টি গোল এবং ২টি শিরোপা জয়লাভ করেছেন। তিনি ২০১৫ সালের ২৯শে মে তারিখে জর্জিয়া অনূর্ধ্ব-১৯ দলের বিরুদ্ধে অনুষ্ঠিত ম্যাচে স্পেনের বয়সভিত্তিক দলের হয়ে প্রথমবারের মতো গোল করেছেন।
কিকো কাসিয়া

ফ্রান্সিস্কো "কিকো" কাসিয়া কর্তেস (; জন্ম: ২ অক্টোবর ১৯৮৬) হলেন একজন স্পেনীয় পেশাদার ফুটবলার, যিনি ইংরেজ ক্লাব লিডস ইউনাইটেড এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেন।
তিনি রিয়াল মাদ্রিদের হয়ে খেলার মাধ্যমে তার পেশাদার ক্যারিয়ার শুরু করেন, কিন্তু সেসময় তিনি বদলি দলের একজন সদস্য হিসেবে দলে ছিলেন। অতঃপর তিনি স্পেনীয় ক্লাব এস্পানিওলে যোগদান করেন, যেখানে তিনি ৬ মৌসুমে ১২৬টি ম্যাচ খেলেছেন। অবশেষে তিনি তার পুরাতন ক্লাবে ২০১৫ সালে যোগদান করেন, যার সাথে তিনি ৩টি উয়েফা চ্যাম্পিয়নস লীগ শিরোপা জয়লাভ করেছেন। তিনি বর্তমানে কেইলর নাভাসের বদলি গোলরক্ষক হিসেবে রিয়াল মাদ্রিদে খেলেতেন।চেলসি থেকে থিবো কোর্তোয়া আসার পর তৃতীয় পছন্দ হয়ে যান।
বেগম জান

বেগম জান একজন ডাক্তার এবং উপজাতি নারী কল্যাণ সমিতির (ট্রিবাল উইমেন ওয়েলফেয়ার এসোসিয়েশন) প্রতিষ্ঠাতা, যেটা উত্তর-পশ্চিম পাকিস্তানের উপজাতীয় নারীদেরকে তাদের অধিকার সম্পর্কে শিক্ষা দেন এবং তাদেরকে চিকিৎসা বিষয়ক প্রশিক্ষণ প্রদান করেন। তিনি পাকিস্তানের একটি রক্ষণশীল এলাকা, দক্ষিণ ওয়াজিরিস্তানে বড় হয়েছিলেন, কিন্তু তার বাবা তাকে ডাক্তার হতে উৎসাহিত করেন। তিনি শিশু থাকা অবস্থায় ছেলেদের জন্য তৈরি একটি স্কুলে যোগদান করেন কারণ মেয়েদের জন্য কোন স্কুল ছিল না, এবং যখন তার উপজাতীয় বয়স্করা উচ্চ বিদ্যালয়ে যোগদানের জন্য তাকে নিষেধ করে তখন তিনি একজন শিক্ষকের কাছে পড়াশুনা করেন।
২০০৭ সালে, আত্মঘাতী বোমা হামলা ও অন্যান্য সহিংসতার বিরুদ্ধে দেশব্যাপী নারী প্রতিবাদে,বেগম জান উপজাতি নারী কল্যাণ সমিতির মাধ্যমে প্রতিবাদ মূলক নেতৃত্ব দেয়। ২০০৮ সাল অনুযায়ী, তিনি উপজাতি নারী কল্যাণ সমিতির একজন চেয়ারম্যান হয়।
তিনি ২০০৮ সালের আন্তর্জাতিক সাহসী নারী পুরস্কার লাভ করেন, এই পুরস্কার লাভের জন্য তাকে প্রথম পাকিস্তানি নারী হিসেবে আখ্যায়িত করা হয়।
এভি লিনাক্স

এভি লিনাক্স () মাল্টিমিডিয়া কনটেন্ট তৈরিকারীদের লক্ষ্য করে নির্মিত একটি লিনাক্স-ভিত্তিক অপারেটিং সিস্টেম। আই৩৮৬, এক্স৮৬-৬৪ স্থাপত্যের জন্যে সর্বোচ্চ পারফরমেন্স ও লো-ল্যাটেন্সি অডিও প্রোডাকশনের লক্ষ্যে কাস্টমাইজড কার্নেল বলে, হ্যারিসন মিক্সবাসের জন্যে এটি রকমেন্ড করা হয়। 
সিস্টেমটি ডেবিয়ানের উপর ভিত্তি করে এবং রিমাস্টারিজ ব্যবহার করে নির্মাণ করা হয়েছে।
৬ ও তার পূর্বের সংস্করণগুলো শুধুমাত্র ৩২ বিটই ছিলো। ৪জিবির অধিক র‍্যামের কম্পিউটারের জন্যে পিজিক্যাল এড্রেস এক্সটেনশন (পি.এ.ই.) পাওয়া যেতো।
এভি লিনাক্স ২০৬ থেকে, ৩২ ও ৬৪ বিট দুটো সংস্করণই পাওয়া যাচ্ছে।
৬.০.২ সংস্করণ থেকে এক্সএফসিই উইন্ডো ব্যবস্থাপনা নিয়ন্ত্রণ করে। তার পূর্বের সংস্করণগুলোতে এলএক্সডিই ব্যবহৃত হতো।
এভি লিনাক্স লাইভ সিডি অথবা হার্ড ড্রাইভ বুট করা যায়। অডিও প্লেব্যাক এবং রাউটিং নিয়ন্ত্রিত হয় জ্যাক(এডভান্স অডিও নিয়ন্ত্রণের জন্যে) অথবা আলসা (প্রাথমিক অডিও অপারেশনের জন্যে)। আউট-অব-দ্য-বক্স অধিকাংশ অডিও ইন্টারফেস এফএফএডি০-এর সাথে কম্পিট্যাবল।
মিডিয়া প্রোডাকশন ও নিত্য ব্যবহারের জন্যে এভি লিনাক্স একগাদা সফটওয়্যারের সাথে আসে।
এভি লিনাক্স ২০১৬ মোতাবেক, এভি লিনাক্সের সফটওয়্যারগুলো আসে কেএক্সস্টুডিও রিপোজিটরি থেকে, যেগুলো ডেবিয়ানের জন্যে উপযোগী বলেই এভি লিনাক্সেও চলে। এটি একই কাজের দ্বৈত পরিশ্রম হ্রাস করে এবং সমস্ত পরিশ্রম একটি সলিড ডিস্ট্রোর ভিত তৈরির পেছনে প্রদান করা যায়।
পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে:
পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে: গিম্প, ইংকস্পেস এবং শটওয়েল।
ভিডিও সম্পাদনা, প্লেব্যাক, ত্রিমাত্রিক এনিমেশনের জন্য পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে:
নিত্য ব্যবহারের জন্যেও একাধিক সফটওয়্যার রয়েছে, যেমন- ফায়ারফক্স এবং লিব্রেঅফিস স্যুট।
এভি লিনাক্সের একটি সক্রিয় ফোরাম রয়েছে।
মস্কো সিনেমা

মস্কো সিনেমা ( "Moskva kinotatron"), একটি সিনেমা হল। এটি আর্মেনিয়ার রাজধানী ইয়েরেভান এর অবভহান স্ট্রিট এর নিকট চার্লস অজেনভউর স্কোয়ারে অবস্থিত।
১৯৩৬ সালে সেন্ট পল এবং পিটার চার্চের স্থানে মস্কো সিনেমা খোলা হয়, যা সোভিয়েত কর্তৃপক্ষ ১৯৩০ সালে ধ্বংস করে। এই ভবনটিতে টিরিন টারকানহান এবং গিভক কোচার কর্তৃক পরিকল্পিত ছিল। ১৯৩৬ সালের ১২ ডিসেম্বরে থিয়েটারটি সোভিয়েত-আর্মেনিয়ার চলচ্চিত্র 'পেপো'-এর প্রথম শো প্রদর্শিত হয়।
১৯৬০ সালে, ভবনটি গিভক কোচার এবং টেলমেন গভ্রোকহান দ্বারা পুনর্নির্মাণ করা হয়। ১৯৮৩ সালে, ভবনটি পুনঃনির্মাণ করা হয় এবং অনেক বিখ্যাত সোভিয়েত-আর্মেনিয়ার চলচ্চিত্রগুলির যেমন চাবাইয়েভ, পেপো, ডেভিড বেক এবং সয়াট নোভা এর দৃশ্য দিয়ে সুসজ্জিত করা হয়।
১৯৯৯ সালে সিনেমাটি ব্যক্তিগতকরণ করা হয় এবং একটি প্রধান সংস্কারের পর, সেপ্টেম্বর ২০০০ সালে এটি পুনরায় চালু করা হয়।
মস্কো সিনেমা হল ২০০৪ সাল থেকে প্রতি বছরই ইয়েরেভানে অনুষ্ঠিত একটি আন্তর্জাতিক চলচ্চিত্র উৎসব গোল্ডেন অ্যাক্রাক্ট ইয়েরেভান ইন্টারন্যাশনাল ফিল্ম ফেস্টিভালের মূল স্থান। ২০০১ সালে আর্মেনিয়ার স্বাধীনতার দশম বার্ষিকী উদযাপনের অংশ হিসেবে চার্লস অজনারউর নামে সিনেমা হলটির সামনে চত্বরটির নামকরণ করা হয়। 
বর্তমানে, মস্কো সিনেমার ৪ টি থিয়েটার হল রয়েছে: লাল হলে ৪৯১ টি আসন, নীল হলে ৩৫০ টি আসন, ছোট লাল হলে ৪৯ টি আসন এবং গ্যালারিতে এবং ৩৫ টি আসন রয়েছে। সিনেমায় বিল্ডিংয়ের পূর্বাঞ্চলে একটি খোলা থিয়েটার রয়েছে।
পুরুষে পুরুষে যৌনতা

পুরুষে পুরুষে যৌনতা (ইংরেজিতেএমএসএম) হচ্ছে এমন এক প্রকার যৌনাচারণ; যেখানে পুরুষ তার সমলিঙ্গের সদস্যের সাথে যৌন ক্রিয়ায় লিপ্ত হয়। এই ধরনের যৌনাচারণ যারা করে; তারা সবাই সুনির্দিষ্টভাবে সমকামী বা উভকামী হবে; এমন কোনো কথা নেই। একজন বিষমকামী ব্যক্তিও জীবনের কোনো পর্যায়ে এই যৌনাচারণে লিপ্ত হতে পারে।
১৯৯০ সালে মহামারি-রোগ বিশেষজ্ঞরা এমএসএম শব্দটি ব্যবহার করেন। এই শব্দটি ব্যবহারের মুল কারণ ছিল; এই ধরনের যৌনাচারনে কী পরিমাণ রোগ ছড়াতে পারে তা অন্বেষণ করা। তবে তাদের এই শব্দটি কোনো বিশেষ যৌন প্রকরণ বিশিষ্ট সম্প্রদায়কে (সমকামী, উভকামী) উদ্দেশ্য করে ব্যবহারের অভিপ্রায় ছিল না। এমএসএম শব্দটি সমাজ তাত্ত্বিক গবেষণা ও চিকিৎসা শাস্ত্রে কোনো যৌন পরিচয়কে নির্দেশ করে না।
জিরাট

জিরাট ভারতীয় রাজ্য পশ্চিমবঙ্গের হুগলি জেলার একটি শহর। এটি হুগলি নদীর পশ্চিমে অবস্থিত। জিরাট থেকে কলকাতার দূরত্ব ৭১ কিলোমিটার (৪৪.১ মাইল)। এখান থেকে কলকাতায় যাওয়ার জন্য ১ ঘণ্টা, ২৫ মিনিট সময় লাগে। জিরাট বলাগড় ব্লকের সদর দপ্তর, বলাগড়ে বিজয়কৃষ্ণ মহাবিদ্যালয়, বলাগড় বিডিও অফিস এবং জিরাট গ্রামীণ হাসপাতাল অবস্থিত।
স্যার আশুতোষ মুখার্জীর পৈতৃক বাড়ি জিরাটে। পঞ্চানন কর্মকার (মৃত্যু ১৮০৪ খ্রিষ্টাব্দে) একজন ভারতীয় বাঙালি শিল্পী। তিনি বাংলা অক্ষরের টাইপফেস আবিষ্কার করেন। ১৭৮০ সালে ঈশ্বরচন্দ্র বিদ্যাসাগরের একটি সরলীকৃত সংস্করণ চালু করার সময় তার কাঠের বাংলা বর্ণমালা ও টাইপফেস ব্যবহার করা হতো। বাংলা ছাড়াও কর্মকার আরবি, ফার্সি, মারাঠি, তেলুগু, বার্মিজ এবং চীনা সহ ১৪টি ভাষার প্রকারের টাইপ করেছে। তার পূর্বসূরিরা প্রথমে জিরাটে বসবাস করতেন, তারপর ১৭৭৮ সালে তারা ত্রিবেণীতে গিয়ে বসবাস শুরু করেন। এছাড়া সনেট লেখক দেবেন্দ্রনাথ সেন, কবি ও সাহিত্যিক চারুচন্দ্র বন্দ্যোপাধ্যায়, অভিনেতা অনিল চট্টোপাধ্যায় জিরাটে জন্মগ্রহণ করেন৷ এখানে দুর্গাপূজা ছাড়াও,কালী পূজা,জগদ্ধাত্রী পূজা,সরস্বতী পূজা, পঞ্চমদোল, রথযাত্রা অনুষ্ঠিত হয়।
জিরাট বলাগড় ব্লকের প্রধান প্রসাশনিক কেন্দ্র।পূর্ব রেলের হাওড়া ডিভিশনে হাওড়া-কাটোয়া মেন লাইনে জিরাট স্টেশন অবস্থিত। জিরাটের পূর্বে রয়েছে হুগলি নদী। উত্তরে বলাগড়-শ্রীপুর গ্রাম। দক্ষিণে রুকেশপুর,বানেশ্বরপুর, সিজা,কামালপুর গ্রাম। পশ্চিমে একতারপুর গ্রাম পঞ্চায়েত।
ভারতের ২০১১সালের আদমশুমারি অনুুযায়ী জিরাটের মোট জনসংখ্যার ছিল ৭,৪৩০। এরমধ্যে ৩,৮২৪ (৫১%) ছিল পুরুষ এবং ৩,৬০৬ (৪৯%) ছিল নারী। 
জিরাট রেলওয়ে স্টেশন ব্যান্ডেল-কাটোয়া শাখার একটি গুরুত্বপূর্ণ রেল স্টেশন। হাইওয়ে ৬ (পশ্চিমবঙ্গ) জিরটের সাথে সংযুক্ত। নিকটস্থ বিমানবন্দর হল নেতাজি সুভাষ চন্দ্র বোস আন্তর্জাতিক বিমানবন্দর যা ৫৮ কিলোমিটার দূরে জিরট থেকে। কলকাতা থেকে জিরটে আসতে সড়কপথে ১ ঘণ্টা, ২৫ মিনিট সময় লাগে। কলকাতা এবং জিরটের মধ্যে আনুমানিক ড্রাইভিং দূরত্ব হল ৭১ কিমি বা ৪৪.১ মাইল অথবা ৩৮.৩ নটিক্যাল মাইল।  জিরাট চুচুড়া থেকে বাস-এ (বাস রুট ৮) এর মাধ্যমেও সংযুক্ত।
জিরাট গ্রামীণ হাসপাতাল, আহম্মদপুর/জিরাট সাব-হেল্থ কেয়ার সেন্টার জিরাটে অবস্থিত রয়েছে। এছাড়া লায়ন্স ক্লাব চক্ষু হাসপাতাল, আস্থা নার্সিং হোম,পাঁচপাড়া সাব-হেল্থ সেন্টার, এনভিশন আই ফাউন্ডেশন নামে একটি বেসরকারী চক্ষু হাসপাতাল জিরাটে অবস্থিত।
রাজস্থানি ভাষা

রাজস্থানি ভাষা () হল একটি মধ্য ইন্দো-আর্য ভাষা, যা মূলত রাজস্থান রাজ্যে এবং হরিয়ানা, পাঞ্জাব, গুজরাত এবং মধ্য প্রদেশের নিকটবর্তী অঞ্চলে প্রচলিত। পাকিস্তানের সিন্ধু এবং পাঞ্জাব প্রদেশেও রাজস্থানিভাষী বর্তমান। রাজস্থানি ভাষা পার্শ্ববর্তী হিন্দি ভাষা থেকে স্বতন্ত্র বলে বহু ভাষাবিদদের মত, যদিও কিছু ভাষাগত সমতা (যা বাংলা ও অসমীয়ার মধ্যকার চেয়েও অনেক কম) কারণে এটি হিন্দি একটি উপভাষা বলে অভিহিত করা হয়ে।এবং দেবনাগরীতে লিখিত বিভিন্ন ভাষার মতো (ভোজপুরি, ছত্তিশগড়ি) রাজস্থানিকেও রাজনৈতিক পৃষ্ঠপোষকতায় আগ্রাসনের শিকার হতে হয়েছে।
রাজস্থানী ভাষা ইন্দো-ইউরোপীয় ভাষা গোষ্ঠীর পশ্চিম ইন্দো-আর্য ভাষা পরিবারের অন্তর্গত। এর বিবর্তনগত উৎপত্তি শৌরসেনী প্রাকৃত থেকে অনুমান করা হয়। শৌরসেনী প্রাকৃত থেকে পশ্চিম দিকে বিস্তৃত গুর্জরী অপভ্রংশ হয়ে আনুমানিক ১০৫০ সালে মরু-গুর্জর প্রভেদের উৎপত্তি। ১৪৫০ সালের পর থেকে গুর্জর এবং মরু-গুর্জরের পার্থক্য প্রকট হতে শুরু করে। এই মরু-গুর্জর থেকে মরু ভাষা বা রাজস্থানী ভাষা বা ডিঙ্গাল বিকশিত হয়।
ভারতে, রাজস্থানী ভাষা দেবনাগরী লিপিতে লিখিত হয়, এটি একটি আবুজিদা যা বাম থেকে ডানদিকে লেখা হয়। এর আগে, মহাজনী লিপি বা মুরিয়া লিপিতে রাজস্থানী ভাষা লেখা হত। পাকিস্তানে, রাজস্থানী একটি ছোট ভাষা বলে বিবেচিত হয়, এবং বৈচিত্র্যময় সিন্ধি লিপি রাজস্থানী উপভাষাগুলো লিখতে ব্যবহৃত হয়।
জিল্লুল হাকিম

মো: জিল্লুল হাকিম (জন্ম: ২ জানুয়ারি ১৯৫৪) বাংলাদেশের রাজবাড়ী-২ আসনের সাবেক সংসদ সদস্য। তিনি ১৯৯৬ সালে সংসদ নির্বাচনে প্রথম বারের মত বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন এবং ২০০৮, ২০১৪, ২০১৮ ও ২০২৪ সালে ৫ম বারের মতো সংসদ সদস্য নির্বাচিত হন। তিনি রেলপথ মন্ত্রণালয়ের সাবেক রেলমন্ত্রী। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
বীর মুক্তিযোদ্ধা মো. জিল্লুল হাকিম ১৯৫৪ সালের ২ জানুয়ারি রাজবাড়ী জেলার বালিয়াকান্দি উপজেলার আনন্দবাজার গ্রামে এক মুসলিম পরিবারে জন্মগ্রহণ করেন। তার বাবার নাম মো. আবুল হোসেন। তিনি ছিলেন একজন সমাজসেবক এবং শিক্ষানুরাগী। জিল্লুল হাকিমের পৈতৃক বাড়ি পাংশা উপজেলার নারায়ণপুর গ্রামে। বীর মুক্তিযোদ্ধা মো. জিল্লুল হাকিম ঢাকা বিশ্ববিদ্যালয় থেকে স্নাতকোত্তর (এমএ) পাশ করেছেন।
পেশায় ব্যবসায়ী মো: জিল্লুল হাকিম রাজনীতির সঙ্গে সক্রিয় ভাবে যুক্ত। তিনি ৫ম বারের মতো সংসদ সদস্য নির্বাচিত হয়েছেন।
১৯৭১ সালে মুক্তিযুদ্ধের সময় জিল্লুল হাকিম যুদ্ধকালীন কমান্ডার ছিলেন। তিনি সংসদ সদস্যের পাশাপাশি একজন সফল ব্যবসায়ী। তার স্ত্রী সাঈদা হাকিম এবং দুই ছেলে মিতুল হাকিম ও রাতুল হাকিম। তারাও সফল ব্যবসায়ী।
জিল্লুল হাকিম ছাত্র জীবন থেকেই রাজনীতির সঙ্গে জড়িত ছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
গুজব

গুজব হল কোনো ঘটনা সম্পর্কে লোকমুখে প্রচারিত সত্যতা যাচাই বিহীন কিছু কথা বা ব্যাখ্যা। গুজব নানা প্রকারের হতে পারে। অতীত ঘটনা নিয়ে প্রচারিত গুজবকে ভূতাপেক্ষ গুজব বলা হয়। ভবিষ্যৎ ঘটনা নিয়ে প্রচারিত গুজবকে ভবিষ্যাপেক্ষ গুজব বলা হয়। 
সামাজিক বিজ্ঞানের ভাষায়, গুজব হল এমন কোন বিবৃতি যার সত্যতা অল্প সময়ের মধ্যে অথবা কখনই নিশ্চত করা সম্ভব হয় না। অনেক পন্ডিতের মতে, গুজব হল প্রচারণার একটি উপসেট মাত্র। সমাজবিজ্ঞান এবং মনোবিজ্ঞান শাস্ত্রে গুজবের ভিন্ন ভিন্ন সংজ্ঞা পাওয়া যায়।
গুজব অনেক ক্ষেত্রে "ভুল তথ্য" এবং "অসঙ্গত তথ্য” এই দুই বোঝাতে ব্যবহৃত হয়ে থাকে। "ভুল তথ্য" বলতে মিথ্যা ও বানোয়াট তথ্যকে বুঝায় এবং "অসঙ্গতি তথ্য” বলতে বুঝায় ইচছাকৃতভাবে ভ্রান্ত তথ্য উপস্থাপন করা।
রাজনীতিতে গুজব বরাবর একটি গুরুত্বপূর্ণ কৌশল হিসাবে ব্যবহৃত হয়ে এসেছে। এক্ষেত্রে প্রতিপক্ষ সম্পর্কে ইতিবাচক গুজবের পরিবর্তে নেতিবাচক গুজব সর্বদা অধিক কার্য়কর হতে দেখা গেছে।
বলাগড় বিজয়কৃষ্ণ মহাবিদ্যালয়

বলাগড় বিজয়কৃষ্ণ মহাবিদ্যালয় ভারতের পশ্চিমবঙ্গের হুগলি জেলার জিরাটে অবস্থিত এটি একটি সাধারণ ডিগ্রি কলেজ। এই মহাবিদ্যালয়টি ১৯৮৫ সালে প্রতিষ্ঠিত হয়। আর্টস, কমার্স এবং বিজ্ঞান বিষয়ের স্নাতকোত্তর কোর্সের সুবিধা এই কলেজে রয়েছে। মহাবিদ্যালয়টি বর্ধমান বিশ্ববিদ্যালয়ের সাথে সম্পর্কিত।
২০১৬ সালে বলাগড় বিজয়কৃষ্ণ মহাবিদ্যালয় ভূষিত করা হয়েছে সি গ্রেড দ্বারা ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (NAAC). কলেজ দ্বারা স্বীকৃত হয়, বিশ্ববিদ্যালয় মঞ্জুরি কমিশন (ইউজিসি).
বোধি লিনাক্স

বোধি লিনাক্স () মকশা উইন্ডো ব্যবস্থাপক ব্যবহার করা উবুন্টু-ভিত্তিক একটি হালকা লিনাক্স ডিস্ট্রিবিউশন। ডিস্ট্রিবিউশনটির দর্শন হলো, একটি ন্যূনতম বেস সিস্টেম প্রদান করা যাতে করে ব্যবহারকারী তাদের পছন্দের সফটওয়্যার দিয়ে সাজাতে পারে। এজন্যে ডিফল্টভাবে এখানে অধিকাংশ লিনাক্স ব্যবহারকারীদের জন্যে যেসব সফটওয়্যার আবশ্যক শুধুমাত্র সেসব সফটওয়্যার অন্তর্ভুক্ত থাকে, যেমন- ফাইল ম্যানেজার (পিসিম্যানএফএম), ওয়েব ব্রাউজার (মিডোরি) এবং একটি টার্মিনাল ইমুলেটর (টার্মিনোলজি)। ডেভেলপাররা যেগুলোকে অপ্রয়োজনীয় মনে করে সেসব সফটওয়্যার অথবা বৈশিষ্ট্য এড়িয়ে যাওয়া হয়।
ইন্টেল-নির্ভর প্রসেসরের সাথে সাথে, এআরএম প্রসেসর নির্ভর ট্যাবলেট যন্ত্রের জন্যে ডেবিয়ান-ভিত্তিক বোধি লিনাক্সের একটি আলফা সংস্করণ রয়েছে। হালনাগাদ রাখতে তূলনামূলক বেশি সময় লাগে বলে বোধি লিনাক্সের ট্যাবলেট সংস্করণ দাপ্তরিকভাবে আর সাপোর্ট করা হয় না।
বোধি লিনাক্সের ন্যূনতম সিস্টেম রিকোয়ারমেন্ট হলো ১২৮ এমবি র‍্যাম, ২জিবি খালি জায়গা হার্ড 
ডিস্কে এবং ৩০০ মেগাহার্টজ প্রসেসর। পিজিক্যাল এড্রেস এক্সপ্যানশান সাপোর্ট করা বা না করা উভয় ৩২ বিট প্রসেসরই একইভাবে সাপোর্ট করে। দুটো বোধি সংস্করণের মূল তফাৎ হলো, একটিতে তূলনামূলক পুরোনো লিনাক্স কার্নেল সংস্করণ ব্যবহার করা হয়। এনলাইটেনমেন্ট ডিআর১৭-ভিত্তিক ফোর্ক মকশা ডেস্কটপ ব্যবহারের মাধ্যমে হাই-এন্ড কম্পিউটার হার্ডওয়্যার ছাড়াই উন্নত ডেস্কটপ এফেক্ট ও এনিমেশন প্রদান করে। এনলাইটেনমেন্ট উইন্ডো ম্যানেজার ও শুধুমাত্র বোধি লিনাক্সের জন্যে উন্নীত হাতিয়ারগুলো সি ও পাইথনে লেখা। 
বোধি লিনাক্স যেহেতু উবুন্টুর দীর্ঘ সমর্থিত শাখা থেকে এসেছে, তাই সাপোর্টও একইভাবে দেয়া হয়: ৫ বছর সময়কালে নিরাপত্তা হালনাগাদ দৈনিক ভিত্তিতে প্রদান করা হয়। তবে, উবুন্টুর মত বোধির কোন স্বল্প সময়ের জন্যে সমর্থিত সংস্করণ নেই।ইন্সটলের উপর কমান্ড লাইন বা প্যাকেজ ম্যানেজার ব্যবহার করে বোধি লিনাক্স হালনাগাদ করা যায়। 
মুক্তিগুলোকে ক.খ.গ, এভাবে ক্রমিকমান দেয়া হয়, যেখানে
প্রধান হালনাগাদ উবুন্টুর দীর্ঘ মেয়াদী সাপোর্টকে অনুসরণ করে(ক.খ.গ; যথা- ৪.খ.গ > ৫.০.০)। লক্ষ্য থাকে প্রতিবছর উবুন্টুর নতুন এলটিএস সংস্করণ অনুসরণ অরে জুলাইয়ে একটি উল্লেখযোগ্য হালনাগাদ প্রদান করা।
স্টিভ ওয়াটকিন

স্টিভেন লিওয়েলিন ওয়াটকিন (; জন্ম: ১৫ সেপ্টেম্বর, ১৯৬৪) ওয়েলসের গ্ল্যামারগনের মেইস্টেগ এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৯১ থেকে ১৯৯৪ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন স্টিভ ওয়াটকিন।
বিশ্বস্ত সিমার হিসেবে স্টিভ ওয়াটকিনের বেশ পরিচিতি ছিল। সমগ্র খেলোয়াড়ী জীবনে খুব কমই আঘাতে জর্জরিত ছিলেন। ১৯৮৬ সালে গ্ল্যামারগনের পক্ষে প্রথম-শ্রেণীর ক্রিকেটে অভিষেক ঘটে তার। ওরচেস্টারশায়ারের বিপক্ষে অনুষ্ঠিত ঐ খেলায় তিনি গ্রেইম হিক ও ফিল নীলের উইকেট লাভ করেছিলেন। এছাড়াও, সানডে লীগের দুই খেলায় মাঠে নেমেছিলেন স্টিভ ওয়াটকিন। কিন্তু, দ্বিতীয়বার দলে খেলার জন্য ১৯৮৮ সাল পর্যন্ত অপেক্ষার প্রহর গুনতে হয়েছিল তাকে। ঐ বছর গ্ল্যামারগনের প্রথম একাদশের গুরুত্বপূর্ণ সদস্যরূপে নিজেকে প্রতিষ্ঠিত করতে সবিশেষ তৎপরতা দেখান। ওয়ারউইকশায়ারের বিপক্ষে ৮/৫৯ বোলিং পরিসংখ্যান দাঁড় করান। এ পরিসংখ্যানটিই পরবর্তীতে তার খেলোয়াড়ী জীবনের সেরা হিসেবে রয়ে যায়। ঐ মৌসুমে ৪৬টি প্রথম-শ্রেণীর উইকেট দখল করেছিলেন তিনি।
উইকেট শিকারের দিক দিয়ে ১৯৮৯ সালটি তার স্বর্ণালী সময় ছিল। ঐ মৌসুমে ৯৪টি উইকেট পান। সমগ্র খেলোয়াড়ী জীবনে ৯০২টি উইকেট সংগ্রহ করেছিলেন তিনি।
১৯৯৮ সালে গ্ল্যামারগনের পক্ষ থেকে আর্থিক সুবিধা গ্রহণের খেলার জন্য স্টিভ ওয়াটকিনকে মনোনীত করা হয়। এ খেলায় তিনি £১,৩৩,০০০ পাউন্ড-স্টার্লিং লাভ করেন। সচরাচর দূর্বলমানের ব্যাটসম্যান ছিলেন তিনি। তবে ঐ বছর ৩৫.৬৬ গড়ে রান তুলতে পেরেছিলেন। সর্বোচ্চ রান ২৫ তুললেও গত ষোল ইনিংসে তার সর্বোচ্চ রান ছিল অপরাজিত ১৩। তবে, সমগ্র খেলোয়াড়ী জীবনে তার ব্যাটিং গড় ছিল ১০.৮৩। ২০০০ সালে গ্লুচেস্টারশায়ারের বিপক্ষে ৫১ রানের মনোজ্ঞ ইনিংস খেলেন। এ ইনিংসটিই তার সমগ্র খেলোয়াড়ী জীবনের একমাত্র অর্ধ-শতক ছিল।
সমগ্র খেলোয়াড়ী জীবনে ইংল্যান্ডের পক্ষে তিনটি টেস্ট ও চারটি একদিনের আন্তর্জাতিকে অংশগ্রহণের সুযোগ পেয়েছেন। ১৯৯১ সালে অপ্রত্যাশিতভাবে ইংল্যান্ডের পক্ষে টেস্টে অভিষেক পর্ব সম্পন্ন হয় স্টিভ ওয়াটকিনের। সফরকারী ওয়েস্ট ইন্ডিজের বিপক্ষে প্রথম টেস্ট শুরুর পূর্বে ক্রিস লুইসের আঘাতপ্রাপ্তি তার জন্য শাপে বর হিসেবে আখ্যায়িত হয়। হেডিংলির সিমার উপযোগী প্রসিদ্ধ পিচে অনুষ্ঠিত ঐ টেস্টে পাঁচটি উইকেট পেয়েছিলেন তিনি। তন্মধ্যে, দ্বিতীয় ইনিংসে কার্ল হুপার, ভিভ রিচার্ডস ও গাস লোগিকে আউট করে খেলার মোড় ঘুরিয়ে দেন। ফলশ্রুতিতে ইংল্যান্ড জয়লাভে সক্ষম হয়েছিল। কিন্তু, দুই সপ্তাহ পর লর্ডসে তিনি তুলনামূলকভাবে তেমন ভালো খেলা উপহার দিতে পারেননি।
১৯৯৩ সালে ওভালে অ্যাশেজ সিরিজের ষষ্ঠ টেস্টের মাধ্যমে পুনরায় টেস্ট দলে অন্তর্ভূক্তি ঘটে তার। খেলায় তিনি ছয় উইকেট পান। তন্মধ্যে, দ্বিতীয় ইনিংসে অস্ট্রেলিয়ার প্রথম তিনটি উইকেট ছিল। এ খেলায় জয়লাভের মাধ্যমে পুরো সিরিজে একমাত্র জয় পায় ইংল্যান্ড দল।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৯৪ সালে উইজডেন কর্তৃক পাঁচজন ক্রিকেটারের অন্যতম হিসেবে বর্ষসেরা ক্রিকেটারের সম্মাননা লাভ করেন। বাদ-বাকী চারজনই অস্ট্রেলীয় ক্রিকেটার ছিলেন।
প্রথম-শ্রেণীর ক্রিকেট থেকে অবসর গ্রহণের পর ২০০১ সালে ওয়েলস ক্রিকেট একাডেমির পরিচালক হিসেবে মনোনীত হন স্টিভ ওয়াটকিন।
অক্সফোর্ড বিশ্ববিদ্যালয় ক্রিকেট ক্লাব

অক্সফোর্ড বিশ্ববিদ্যালয় ক্রিকেট ক্লাব (ওইউসিসি) যুক্তরাজ্যভিত্তিক অক্সফোর্ড বিশ্ববিদ্যালয়ের প্রতিনিধিত্বকারী ক্রিকেট দল। এ ক্লাবটি সর্বদাই গুরুত্বপূর্ণ কিংবা প্রথম-শ্রেণীভূক্ত দলের মর্যাদা পেয়ে আসছে। তারা ১৮২৭ থেকে ১৮৯৪ সময়কালে উল্লেখযোগ্য সূত্রে গুরুত্বপূর্ণ দল হিসেবে পরিচিতি পায়।
১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের ক্লাবগুলো কর্তৃক আনুষ্ঠানিকভাবে প্রথম-শ্রেণীর দলের মর্যাদাভূক্ত হয়। কেবলমাত্র ১৯৭৩ সালে লিস্ট এ দলের শ্রেণীভূক্ত হয়েছিল ওইউসিসি। নিজেদের মাঠে পূর্ব-নির্ধারিত খেলাগুলো অক্সফোর্ডের উত্তরাংশে অবস্থিত ইউনিভার্সিটি পার্কসে অনুষ্ঠিত হয়ে থাকে।
১৮২৭ সালে বিশ্ববিদ্যালয়ের খেলায় ওইউসিসি ও কেমব্রিজ বিশ্ববিদ্যালয় ক্রিকেট ক্লাবের (সিইউসিসি) মধ্যে প্রথমবারের মতো অনুষ্ঠিত হয়েছিল। বর্তমানে প্রত্যেক মৌসুমে এটিই ক্লাবটির একমাত্র প্রথম-শ্রেণীর খেলা।
সাংবার্ষিক ঐ খেলা ব্যতীত জুনের শেষদিকে কিংবা জুলাইয়ের প্রথমদিকে ওইউসিসি অক্সফোর্ড বিশ্ববিদ্যালয় ক্রিকেটিং এক্সিলেন্স সেন্টার (ইউসিসিই) পরিচালনা করে যাতে অক্সফোর্ড ব্রুকস ইউনিভার্সিটি অন্তর্ভুক্ত রয়েছে। ২০১০ মৌসুমের পূর্বে পরিচিত অক্সফোর্ড এমসিসি ইউনিভার্সিটির (এমসিসিইউ) বর্তমানে ইউসিসিই নামে পরিচিতি পাচ্ছে। তবে, কেবলমাত্র বিশ্ববিদ্যালয়ের খেলায় মূল ওইউসিসি দল অংশ নেয় যাতে পুরোপুরি বর্তমান অক্সফোর্ডের ছাত্ররা অন্তর্ভুক্ত হয়।
১৬৭৩ সালে অক্সফোর্ডে ক্রিকেট খেলা অনুষ্ঠিত হয়েছিল বলে প্রথমদিকের সূত্রমতে জানা যায়। ১৮২৭ সালে বিশ্ববিদ্যালয়ের খেলায় অংশগ্রহণের মাধ্যমে ওইউসিসি তাদের অভিষেক ঘটে। বিলুপ্ত ক্লাবগুলোকে অন্তর্ভুক্ত করলেও এটিই বিশ্বের প্রাচীনতম বড়ধরনের খেলারূপে স্বীকৃতি পাচ্ছে। তবে, কিছু আন্তঃকাউন্টি খেলাগুলো প্রাচীনতম হলেও বর্তমানের কাউন্টি ক্লাবগুলোর কোনটিই ১৮৩৯ সালের পূর্বে প্রতিষ্ঠিত হয়নি। ঐ বছর কেন্ট বনাম সারের মধ্যকার প্রাচীনতম খেলা অনুষ্ঠিত হয়েছিল।
২০০১ থেকে ২০০৯ সালের মধ্যে ওইউসিসিই ২৬টি প্রথম-শ্রেণীর খেলায় অংশ নিয়েছে। এর বাইরে একটি পরিত্যক্ত খেলা রয়েছে। এরপর ২০১০ থেকে ২০১৬ সালের মধ্যে অক্সফোর্ড মেরিলেবোন ক্রিকেট ক্লাব ইউনিভার্সিটি দলটি ষোলটি প্রথম-শ্রেণীর খেলায় অংশ নিয়েছে।
নায়ারি সিনেমা

নায়ারি সিনেমা ( ("Nairi kinotatron")), একটি সিনেমা হল। এটি দ্বিতীয় বৃহত্তম সিনেমা হল, আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, ইসহাকিহান স্ট্রিট এবং মাশটোটস এভিনিউ এর মাঝে অবস্থিত।
১৯২০ সালে খোলা, ইয়েরেভান এর প্রাচীনতম থিয়েটার। মূল ভবনটি ১৯৫০-এর দশকে আমিরহান ষ্ট্রীটে অবস্থিত ছিল পরে এটিমাশটোটস এভিনিউতে বর্তমান ভবনটিতে স্থানান্তরিত করা হয়েছিল। ১৯২৬ সালে প্রথম সোভিয়েত-আর্মেনিয়ার চলচ্চিত্র, জারে চলচ্চিত্রটি প্রদর্শিত হয়।
নায়ারি সিনেমারের বর্তমান ভবনটি ১৯৫২ এবং ১৯৫৪ সালের মধ্যে নির্মিত হয়েছিল এবং দুটি হল ছিল। এটি স্থাপত্যশিল্পী আলেকজান্ডার তামানিয়ান দ্বারা পরিকল্পিত।
জন হিউস্টন

জন মার্সেলাস হিউস্টন (; ৫ আগস্ট ১৯০৬ - ২৮ আগস্ট ১৯৮৭) ছিলেন একজন আইরিশ-মার্কিন চলচ্চিত্র পরিচালক, চিত্রনাট্যকার ও অভিনেতা। তিনি জন্মসূত্রে মার্কিন যুক্তরাষ্ট্রের নাগরিক ছিলেন এবং আইরিশ নাগরিকত্ব গ্রহণের পর মার্কিন যুক্তরাষ্ট্রের নাগরিকত্ব ত্যাগ করেন। তিনি পুনরায় মার্কিন যুক্তরাষ্ট্রে ফিরে যান এবং সেখানে মৃত্যুবরণ করেন। তিনি ৩৭টির অধিক পূর্ণদৈর্ঘ্য চলচ্চিত্রের চিত্রনাট্য রচনা করেন এবং সেগুলো পরিচালনা করেন। তন্মধ্যে "দ্য মাল্টিজ ফ্যালকন" (১৯৪১), "দ্য ট্রেজার অব দ্য সিয়েরা মাদ্রে" (১৯৪৮), "দি আসফাল্ট জাঙ্গল" (১৯৫০), "দি আফ্রিকান কুইন" (১৯৫১), "দ্য মিসফিটস" (১৯৬১), "ফ্যাট সিটি" (১৯৭২) ও "দ্য ম্যান হু উড বি কিং" (১৯৭৫) চলচ্চিত্রগুলোকে বর্তমান সময়ে চিরায়ত চলচ্চিত্র বলে গণ্য করা হয়। ৪৬ বছর কর্মজীবনে তিনি ১৫টি একাডেমি পুরস্কারের মনোনয়ন লাভ করেন এবং দুটি পুরস্কার জয় করেন। এছাড়া তার পরিচালিত চলচ্চিত্রে অভিনয় করে তার পিতা ওয়াল্টার হিউস্টন ও তার কন্যা অ্যাঞ্জেলিকা হিউস্টন দুজনেই একাডেমি পুরস্কার লাভ করেন।
হলিউডের চলচ্চিত্র নির্মাতা হওয়ার পূর্বে হিউস্টন আনাড়ি মুষ্টিযোদ্ধা, প্রতিবেদক, ছোটগল্পকার, প্যারিসে পোট্রেট শিল্পী, মেক্সিকোতে কাভালরি চালক ও দ্বিতীয় বিশ্বযুদ্ধ চলাকালীন প্রামাণ্যচিত্র নির্মাতা হিসেবে কাজ করেন। হিউস্টনকে হলিউড চলচ্চিত্র শিল্পের "টাইটান", "বিপ্লবী" ও "রেনেসাঁস পুরুষ" বলে অভিহিত করা হয়। লেখক ইয়ান ফ্রির তাকে "চলচ্চিত্র শিল্পের আর্নেস্ট হেমিংওয়ে" বলে আখ্যায়িত করেন।
ওয়াল্টার হিউস্টন

ওয়াল্টার টমাস হিউস্টন (; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত "দ্য ট্রেজার অব সিয়েরা মাদ্রে" চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা।
হিউস্টন ১৮৮৩ সালের ৫ই এপ্রিল অন্টারিওর টরন্টো শহরে জন্মগ্রহণ করেন। তার পিতা রবার্ট মুর হিউস্টন একজন কৃষক ছিলেন, যিনি পরবর্তীকালে একটি নির্মাণ কোম্পানি প্রতিষ্ঠা করেন এবং তার মাতা এলিজাবেথ ম্যাকগিবন। তিনি স্কটিশ ও আইরিশ বংশোদ্ভূত। তিনি টরন্টোর উইনচেস্টার স্ট্রিট পাবলিক স্কুলে পড়াশোনা করেন। তার এক ভাই ও দুই বোন ছিল, তাদের একজন মঞ্চের কণ্ঠ বিষয়ক কোচ মার্গারেট ক্যারিংটন (১৮৭৭-১৯৪১)।
তার পরিবার অন্টারিওর অরেঞ্জভিলের বাসিন্দা ছিলেন এবং সেখানে কৃষিকাজ করতেন। তার জন্মের পূর্বে তারা সেখান থেকে টরন্টোতে আসে। যৌবনে তিনি তার পারিবারিক নির্মাণ কোম্পানিতে কাজ করতেন এবং অবসর সময়ে তিনি শ স্কুল অব অ্যাক্টিংয়ে অভিনয়ের পাঠ গ্রহণ করতেন। ১৯০২ সালে তার মঞ্চে অভিষেক হয়। তিনি "ইন কনভিক্ট স্ট্রাইপস" নাটকের দলের সাথে সফরে যান এবং রিচার্ড ম্যানসফিল্ডের সাথে "জুলিয়াস সিজার" নাটকে অভিনয় করেন। তিনি পুনরায় "দ্য সাইন অব দ্য ক্রস" নাটক নিয়ে সফরে বের হন। ১৯০৪ সালে তিনি রিয়া গোরকে (১৮৮২-১৯৩৮) বিয়ে করেন এবং মিজুরির নেভাডার একটি বিদ্যুৎ কেন্দ্রে ব্যবস্থাপক হিসেবে কাজে যোগ দেওয়ার জন্য অভিনয় ছেড়ে দেন। তিনি ১৯০৯ সাল পর্যন্ত এই চাকরিতে নিযুক্ত ছিলেন।
পেপারমিন্ট লিনাক্স ওএস

পেপারমিন্ট লিনাক্স ওএস () একটি স্টেবল ক্লাউড-কেন্দ্রিক, উবুন্টু-ভিত্তিক হালকা লিনাক্স ডিস্ট্রিবিউশন। পেপারমিন্ট লিনাক্স ওএসে ডেস্কটপ পরিবেশ হিসেবে এলএক্সডিই ও এক্সসিই-এর একটি শংকর সংস্করণ ব্যবহার করা হয়েছে। কম হার্ডওয়্যার রিসোর্স লাগে বলে, পুরোনো যন্ত্রের জন্যে এ ডিস্ট্রোটি বেশ উপযোগী। আইস এপ্লিকেশন, ওয়েব-ভিত্তিক এপ্লিকেশন তৈরি ও ব্যবস্থাপনার হাতিয়ার, অন্য ডিস্ট্রিবিউশনগুলো থেকে এটিকে স্বকীয় করে তুলেছে। পূর্ণ ডেস্কটপ অভিজ্ঞতার সাথে ক্লাউড কম্পিউটিং-এ এটাকে ক্রোম এসের একটি যোগ্য প্রতিদ্বন্দ্বী বলা যায়। শিক্ষানবিশ বা নতুন লিনাক্স ব্যবহারকারীদের জন্যে সহজ ও পরিচিত ডেস্কটপ পরিবেশ দেয়া এবং একই সাথে যাতে অল্প রিসোর্সেও চলতে পারে, দুটো বিষয়ই নিশ্চিত করা ডেভলপারদের মূলনীতি। 
পেপারমিন্ট ডেস্কটপ দেখতে কিছুটা ঐতিহ্যবাহী ডেস্কটপের মত। বিভিন্ন লিনাক্স ডেস্কটপ পরিবেশ থেকে গৃহীত উপাদানের অসাধারণ মিশ্রণ দেখা যায় এখানে। যদিও মূল ডেস্কটপ সেশন এলএক্সডিই থেকে এসেছে, এখানে সিনামন ও এক্সএফসিই-এর কিছু উপাদানও অন্তর্ভুক্ত আছে। এপ ম্যানু ও বোটম প্যানেল এক্সএফসিই, এবং ন্যামো ফাইল ম্যানেজার এবং সফটওয়্যার স্টোর লিনাক্স মিন্ট সিনামন থেকে আগত।
পেপারমিন্ট সেটিং প্যানেলে একসেট ভার্সেটাইল টুল থাকে যেখানে লুক-ফিল, উইন্ডোজ, ডেস্কটপ, হার্ডওয়্যার, আপডেট সেটিংসহ অনেককিছু কনফিগার অরা যায়। আপডেট ম্যানেজার ও কমান্ড লাইন টুল সহজেই ব্যবহার করা যায়।
পেপারমিন্ট লিনাক্স ওএসে সফটওয়্যার ইন্সটলের জন্যে একাধিক পদ্ধতি রয়েছে। যেসব সফটওয়্যার রিপোজিটরিতে নেই এবং বআইরে থেকে ইন্সটল করা প্রয়োজন, সেগুলোর জন্যে ডেব প্যাকেজ এবং পিপিএ ব্যবহার করা যায়। সফটওয়্যার ইন্সটলেশন প্রক্রিয়া সহজীকরণের জন্য সফটওয়ার ম্যানেজার ও সিন্যাপটিক প্যাকেজ ম্যানেজার গুই হিসাবে আছে।
ক্লাউড এপ্লিকেশন
ন্যাটিভ এপ্লিকেশন
পেপারমিন্ট লিনাক্স ওএস সক্রিয়ভাবে ডেভলপ ও ব্যবস্থাপিত হয়। উবুন্টু থেকে আগত বলে উবুন্টুর দীর্ঘ সমর্থিত শাখা মুক্তি পাওয়ার পরপরই এটার প্রধান হালনাগাদগুলো মুক্তি পায়। আবার, রেসপিন নামে এটা একররকমের রোলিং রিলিজ ব্যবস্থা অনুসরণ করে, যেখানে ছোটখাটো বাগ ঠিক করা হয়, ও অন্তর্ভুক্ত সফটওয়্যার হালনাগাদ করা হয়।
সুরাইয়া পাকজাদ

সুরাইয়া পাকজাদ একজন আফগান নারী মানবাধিকার কর্মী। ১৯৯৮ সালে তিনি ভয়েস অব উইমেন প্রতিষ্ঠা করেন, যেটা মেয়েদের পড়াশোনা ও শিক্ষা কার্যক্রম দিয়ে যাত্রা শুরু করে এবং এখন আশ্রয়, পরামর্শদান ও চাকরির প্রশিক্ষণ প্রদান করেন। তালেবানের জন্য ২০০১ সাল পর্যন্ত এই সংস্থা গোপনে কাজ করে । বস্তুত, পড়া শেখানো মেয়েরা যাতে ধরা না পরে সেই ভয়ে তাদের বই পুড়িয়ে ফেলা হয়েছিল। ২০০১ সালে ভয়েস অব উইমেন একটি আনুষ্ঠানিক এনজিও হিসেবে নামকরণ করা হয় এবং ২০০২ সালে এটি আনুষ্ঠানিকভাবে আফগানিস্তান সরকারের দ্বারা নিবন্ধিত হয়। এটি আফগানের সংবিধান বিকাশে সাহায্য করেছে।
পাকজাদ ২০০৮ সালে যুক্তরাষ্ট্রের সেক্রেটারি অব স্টেট থেকে আন্তর্জাতিক সাহসী নারী পুরস্কার লাভ করেন এবং একটি "মালালির পদক" একই সালে আফগানিস্তানের রাষ্ট্রপতির কাছ থেকে লাভ করেন। তিনি ২০০৯ সালে টাইম-১০০ তালিকায় ছিলেন।
২০১০ সালে তিনি ইউনিভার্সিটি অব পেনসিলভানিয়া থেকে সম্মানসূচক ডক্টরেট ডিগ্রি এবং বার্লিংটন কান্ট্রি কলেজ থেকে স্নাতক সম্মানসূচক এসোসিয়েট অব আর্টস ডিগ্রি লাভ করেন, পাশাপাশি ক্লিনটন গ্লোবাল সিটিজেন অ্যাওয়ার্ডও লাভ করেন। ২০১১ সালে নিউজউইক তাকে ১৫০ উইমেন হু শেক দ্য ওয়ার্ল্ড নামে অভিহিত করে। ২০১২ সালে তিনি এ্যাসট্রিয়া ফিমেল লিডারশীপ ফাউন্ডেশন ইন জার্মান থেকে বছরের নারী নেতৃত্বের পুরস্কার পান।
রেজিনগর বিধানসভা কেন্দ্র

রেজিনগর (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে এই কেন্দ্রটি অস্তিত্ব লাভ করেছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭০ নং রেজিনগর বিধানসভা কেন্দ্রটি বেলডাঙা-২ সমষ্টি উন্নয়ন ব্লক এবং বেগুনবাড়ি, কাপাসডাঙ্গা এবং মির্জাপুর-১ গ্রাম পঞ্চায়েত বেলডাঙা-১ সমষ্টি উন্নয়ন ব্লক এর অন্তর্গত।
রেজিনগর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১৩ সালের বিধানসভা উপনির্বাচনে, কংগ্রেসের বিধায়ক হুমায়ুন কবীরকে তৃণমূল কংগ্রেসে আসতে বাধ্য করান।
২০১১ সালের নির্বাচনে, কংগ্রেসের হুমায়ুন কবীর তার নিকটতম প্রতিদ্বন্দ্বী আরএসপি এর সিরাজুল ইসলাম মণ্ডলকে পরাজিত করেন।